Koncert Gernota Süßmutha na Kresnikovoj violini

Pomorski i povijesni muzej

Hrvatskog primorja Rijeka

Mramorna dvorana

22. veljače 2020.

12 sati

Ulaz slobodan

Osim što su skladno oblikovane, Kresnikove violine krasi i iznimna akustička kvaliteta te bi njihovo predstavljanje bilo nepotpuno kad bismo ostali uskraćeni za ljepotu njihova zvuka.

Riječkoj će publici Kresnikovu violinu predstaviti **Gernot Süßmuth** na koncertu u sklopu izložbe **Violinom iznad granica / Stradivari u Rijeci – Kresnik i Cremona**.

Simbolično, ovim koncertom zaokružujemo i Kresnikov europski put s najvažnijim postajama – Rijekom, Cremonom i Berlinom – ovjenčan nagradama i priznanjima.

Renomirani njemački violinist iz Berlina nastupao je u Hrvatskoj više puta. Čest je gost festivala Samoborska glazbena jesen, gdje je 2015. imao priliku prvi put vidjeti i isprobati Kresnikovu violinu

izloženu u sklopu Festivala. Oduševljen violinom, nastupio je upravo s njom!

Gernot Süßmuth je prvi put nastupio kao solist pred orkestrom u dobi od devet godina. Uslijedile su nagrade na različitim natjecanjima. Nakon studija na visokoj glazbenoj školi **Hanns Eisler (Hochschule für Musik Hanns Eisler)** bio je koncertmajstor **Simfonijskoga orkestra Berlinskog radija** i **Staatskapelle Berlin**. Od kolovoza 2002. prvi je koncertmajstor **Staatskapelle Weimar**.

Gernot Süßmuth je 2018. osnovao **Thuringian Bach Collegium** s kojim je snimio CD-ove s koncertima za violinu princa **Johanna Ernsta von Sachsen-Weimara** i suite za orkestar **Johanna Bernharda Bacha**. Obje je snimke stručni tisak ocijenio visokim ocjenama. Od 2011. radi i kao direktor međunarodnog festivala komorne glazbe **Westfalen Classics**. Između 1993. i 2010. dirigirao je **Komornim orkestrom Europske Unije.**

Gernot Süßmuth je traženi izvođač komorne glazbe. S kvartetom **Petersen**, čiji je član od 1983., bio je gotovo 20 godina i osvojio brojne nagrade na međunarodnim natjecanjima. Raznovrsne snimke tog kvarteta na CD-ima dobile su nagrade **Grand Prix du Disque, ECHO i Preis der deutschen Schallplattenkritik** te bile nominirane za nagradu **Grammy**.

Gernot Süßmuth redovito nastupa kao solist i stvara glazbu zajedno s drugim poznatim izvođačima komorne glazbe. Već godinama predaje na glazbenim akademijama u Berlinu i Weimaru.

**Program:**

**Georg Philipp Telemann**

12. Fantazija TWV 40-25 u a-molu

Moderato – Vivace – Presto

**Max Reger**

Preludij i Fuga u d-molu Op. 117/6

**Johann Sebastian Bach**

Sonata u g-molu BWV 1001

Adagio – Fuga – Siciliana – Presto

**Vytautas Barkauskas**

Partita

Präludium – Scherzo – Grave –

Toccata – Epilog

**Georg Philipp Telemann**

1. Fantazija

Largo – Allegro – Grave – Allegro

**Erwin Schulhoff**

Sonata za solo violinu

1. Allegro con fuoco

2. Andante cantabile

3. Scherzo. Allegro grazioso

4. Finale. Allegro risoluto